tartuNLP/wikipedia-smugri-20251201 huggingface dataset:
Lippstadt

Lippstadt on linn Saksamaa lääneosas Nordrhein-Westfaleni liidumaal Soesti kreisis. Asub Lippe jõe ääres.
Lippstadt asutati 1184. või 1185. aastal. 
Linnas asub autotarvikute tootja Hella peakorter.
152

152. aasta
Sajandid: 1. sajand - 2. sajand - 3. sajand
Aastakümned: 100. aastad 110. aastad 120. aastad 130. aastad 140. aastad - 150. aastad - 160. aastad 170. aastad 180. aastad 190. aastad 200. aastad
Aastad: 147 148 149 150 151 - 152 - 153 154 155 156 157
153

153. aasta
Sajandid: 1. sajand - 2. sajand - 3. sajand
Aastakümned: 100. aastad 110. aastad 120. aastad 130. aastad 140. aastad - 150. aastad - 160. aastad 170. aastad 180. aastad 190. aastad 200. aastad
Aastad: 148 149 150 151 152 - 153 - 154 155 156 157 158
154

154. aasta
Sajandid: 1. sajand - 2. sajand - 3. sajand
Aastakümned: 100. aastad 110. aastad 120. aastad 130. aastad 140. aastad - 150. aastad - 160. aastad 170. aastad 180. aastad 190. aastad 200. aastad
Aastad: 149 150 151 152 153 - 154 - 155 156 157 158 159
155

155. aasta
Sajandid: 1. sajand - 2. sajand - 3. sajand
Aastakümned: 100. aastad 110. aastad 120. aastad 130. aastad 140. aastad - 150. aastad - 160. aastad 170. aastad 180. aastad 190. aastad 200. aastad
Aastad: 150 151 152 153 154 - 155 - 156 157 158 159 160
156

156. aasta
Sajandid: 1. sajand - 2. sajand - 3. sajand
Aastakümned: 100. aastad 110. aastad 120. aastad 130. aastad 140. aastad - 150. aastad - 160. aastad 170. aastad 180. aastad 190. aastad 200. aastad
Aastad: 151 152 153 154 155 - 156 - 157 158 159 160 161
157

157. aasta
Sajandid: 1. sajand - 2. sajand - 3. sajand
Aastakümned: 100. aastad 110. aastad 120. aastad 130. aastad 140. aastad - 150. aastad - 160. aastad 170. aastad 180. aastad 190. aastad 200. aastad
Aastad: 152 153 154 155 156 - 157 - 158 159 160 161 162
158

158. aasta
Sajandid: 1. sajand - 2. sajand - 3. sajand
Aastakümned: 100. aastad 110. aastad 120. aastad 130. aastad 140. aastad - 150. aastad - 160. aastad 170. aastad 180. aastad 190. aastad 200. aastad
Aastad: 153 154 155 156 157 - 158 - 159 160 161 162 163
159

159. aasta
Sajandid: 1. sajand - 2. sajand - 3. sajand
Aastakümned: 100. aastad 110. aastad 120. aastad 130. aastad 140. aastad - 150. aastad - 160. aastad 170. aastad 180. aastad 190. aastad 200. aastad
Aastad: 154 155 156 157 158 - 159 - 160 161 162 163 164
160

160. aasta
Sajandid: 1. sajand - 2. sajand - 3. sajand
Aastakümned: 110. aastad 120. aastad 130. aastad 140. aastad 150. aastad- 160. aastad - 170. aastad 180. aastad 190. aastad 200. aastad 210. aastad
Aastad: 155 156 157 158 159 - 160 - 161 162 163 164 165
162

162. aasta
Sajandid: 1. sajand - 2. sajand - 3. sajand
Aastakümned: 110. aastad 120. aastad 130. aastad 140. aastad 150. aastad- 160. aastad - 170. aastad 180. aastad 190. aastad 200. aastad 210. aastad
Aastad: 157 158 159 160 161 - 162 - 163 164 165 166 167
Professorite kiri kaitseministrile

Professorite kiri kaitseministrile on avalik kiri, mille saatsid kaksteist Eesti ja Helsingi praegust või endist õppejõudu 23. aprillil 2007 kaitseminister Jaak Aaviksoole. Selles juhiti tähelepanu pronkssõduri teisaldamisega seotud riskidele ning pakuti koostööd nende analüüsil ja võimalikul maandamisel.
Pöördumisele kirjutasid alla Tartu ülikooli professorid Raul Eamets, Jüri Talvet ja Peeter Torop, Tallinna ülikooli professorid Martin Ehala, Mati Heidmets, Aleksander Pulver, Rein Ruutsoo, Raivo Vetik, Rein Veidemann ja emeriitprofessor Mati Hint, Tallinna tehnikaülikooli professor Rainer Kattel ning Helsingi ülikooli õppejõud Tiit Hennoste.
Kirja tähtsusest.
Kirja analüüsi kohta vt
Asum

Asum on asustusüksus, mis on linna kindlapiiriliste tunnustega osa.
Üldises mõttes samastatakse asumit linnaosa ja linnajaoga. Tallinnas on asumid halduslike linnaosade osad.
Sertab Erener

Sertab Erener (sündinud 4. detsembril 1964 İstanbulis) on türgi lauljatar, kes võitis lauluga "Everyway That I Can" 2003. aasta Eurovisiooni lauluvõistluse Riias. Sertab on Türgis üks populaarsemaid lauljaid, kelle plaate on ostetud üle 3 miljoni eksemplari.
Springfield

Springfield on linn USA-s, Illinoisi osariigi pealinn ja Sangamoni maakonna keskus.
Linnaõigused sai Springfield aastal 1835, Ameerika Ühendriikide koosseisu liideti 1848.
Springfield oli Abraham Lincolni kodulinn, ta on sinna maetud.
Minden

Minden on linn Saksamaa lääneosas Nordrhein-Westfaleni liidumaal, Minden-Lübbecke kreisi keskus. Asub Weseri jõe ääres. Linna läbib ka Mittellandkanal.
Mindenit on esmamainitud 798. aastal, kui Karl Suur seal riigikogu kokku kutsus. Minden oli Mindeni piiskopkonna keskus.
Seitsmeaastase sõja ajal 1759. aastal peeti linna lähedal Mindeni lahing.
1973. aastal liideti Mindeni linnaga mitu linnaümbruse valda.
Mindenis on sündinud antropoloog Franz Boas ja astronoom Friedrich Wilhelm Bessel.
Schwäbisch Gmünd

Schwäbisch Gmünd on linn Saksamaal Baden-Württembergi liidumaal Ostalbkreisis. Asub Remsi jõe ääres.
Ajalugu.
2. sajandil asus tänapäeva linna lähedal rooma sõjaväelaager. Linn rajati 12. sajandi keskel. 1268–1803 oli Schwäbisch Gmünd vaba riigilinn.
Vaatamisväärsused.
Linnas asuvat gooti stiilis Püha Risti toomkirikut ("Heilig-Kreuz-Münster") hakati ehitama 1315. Hilisromaani stiilis Johannese kirikut ("Johanniskirche") on mainitud kabelina juba 1317.
Majandus.
Linnas toodetakse autotööstuse detaile ning masina- ja klaasitööstuse tarvikuid. Schwäbisch Gmünd on tuntud ka kuld- ja hõbeehete tootmise poolest. Linnas on kehahooldusvahendite tootja Weleda tehas.
Haridus.
Linnas on pedagoogikakõrgkool.
Dachau

Dachau on linn Saksamaal Baieri liidumaal, Dachau kreisi keskus. Dachau on Müncheni eeslinn; asub 20 km Münchenist loodes Amperi kaldal.
Linn on tuntud seal aastatel 1933–1945 asunud Dachau koonduslaagri tõttu.
Meister Eckhart

Meister Eckhart (tegelikult Eckhart von Hochheim; u 1260– u 1328) oli saksa teoloog, filosoof ja müstik. 
Ta sündis Erfurdi lähistel Tüüringis. "Meister" tähendab Eckharti akadeemilist tiitlit – magistrit – mille ta sai Pariisis. 
Ta tegutses Avignoni paavstide ajal, kui oli ka palju pingeid frantsiskaanide ja dominikaanide vahel. Ta sattus nende vastuolude keskmesse, oli frantsiskaanide vastu ja dominikaanide poolt, mis viis ta lõpuks frantsiskaanide kohtu alla. Paavst Johannes XXII kuulutas Eckharti ketseriks. Eckharti kaitsekõne on kuulus osava ja loogilise argumentatsiooni poolest süüdistuste vastu.
Ketseriks kuulutamisele vaatamata on Eckhartil olnud palju järgijaid ka pärast tema surma. Teda peetakse keskaegse humanismi üheks silmapaistvamaks esindajaks.
Gertrude Elion

Gertrude Belle Elion (23. jaanuar 1918 New York – 21. veebruar 1999) oli USA biokeemik ja farmakoloog, kes 1988. aastal pälvis koos James Blacki ja George Hitchingsiga Nobeli füsioloogia- või meditsiiniauhinna.
Gertrude sündis juudi immigrantide peres. Ta lõpetas 1937. aastal Hunter College'i ja 1941 New Yorgi ülikooli. Kuna ta oli naine, ei saanud ta osaleda keemiaalases teaduslikus uurimistöös. Ta pidi leppima laboriabilise töökohaga ning pidas samal ajal keskkooliõpetaja ametit. Hiljem läks ta tööle George H. Hitchingsi Burroughs-Wellcome'i ravimifirmasse (praegu GlaxoSmithKline). 
Gertrude'il ei olnud doktorikraadi, kuid hiljem nimetati ta George Washingtoni ülikooli audoktoriks.
Dettifoss

Dettifoss on Põhja-Islandil Jökulsá á Fjöllumi jõel Jökulsárgljúfuri kanjonis asuv juga. 
Ta on 45 meetri kõrgune, 100 meetri laiune ja teda peetakse Euroopa kõige võimsamaks joaks. Keskmine vooluhulk on 193 m³ sekundis ja mitmekordistub lume sulamise ajal.
Dettifossist 1 km ülesvoolu asub Selfossi juga ja 2 km allavoolu 27 m kõrgune Hafragilsfossi juga.
Bonaventura

Püha Bonaventura (1221 Bagnoregio – 15. juuli 1274 Lyon) oli frantsisklaste ordu kaheksas juht, keskaegne filosoof ja skolastiline teoloog, Aquino Thomase kaasaegne.
Katoliku kirik kuulutas ta 1482. aastal pühakuks.
Legendi järgi sai Toscana arsti poeg Giovanni di Fidanza juba noorena Assisi Franciscuselt nime Bonaventura.
1243. aastal astus ta frantsisklaste ordusse ning saadeti edasi õppima Pariisi ülikooli. 1253. aastal asus ta õppima sealses koolis. Koos Aquino Thomasega sai temast 1257. aastal teoloogiadoktor. Suuresti tänu Bonaventura traktaadile "Kristuse vaesusest" saavutasid kerjusmunkade ordud 1256. aastal paavst Aleksander IV tunnustuse ja kaitse.
36-aastaselt sai Bonaventura frantsisklaste ordu peavaimulikuks. Ta pidas kinni ordu vaesuse, lihtsuse ja maailmast eraldatuse põhimõtetest, kuid ei pidanud patuks omada raamatuid ning rõhutas õppimise tähtsust.
Bonaventura keeldus vastu võtmast paavst Clement IV pakkumist Yorgi peapiiskopi kohale, kuid sunniti kuuletuma Gregorius X käsule hakata Albano piiskop-kardinaliks. Sellel ametikohal oli Bonaventural oluline osa Rooma ja Kreeka katoliku kiriku ühendamisel.
Bonaventura tuntuimad teosed on "Püha Franciscuse elu", "Breviloquium" ja "Itinerarium mentis ad deum".
1482. aastal kanoniseeris Sixtus IV Bonaventura.
Kunstis kujutatakse teda frantsisklase rüüs kardinalina kas lugemas või kirjutamas.
Isar

Isar on jõgi Saksamaal, Doonau parempoolne lisajõgi. Saab alguse Baieri Alpidest. Pikkus 295 km.
Isari ääres asuvad München, Freising ja Landshut.
Greiz

Greiz on linn Saksamaal Tüüringi liidumaal, Greizi kreisi halduskeskus. Asub Weiße Elsteri ääres.
Linna on esmamainitud 1209. aastal ("Gradec").
Greiz jaguneb 15 linnaosaks: Caselwitz, Dölau, Gommla, Irchwitz, Kurtschau, Moschwitz, Obergrochlitz, Pohlitz, Raasdorf, Reinsdorf, Rothenthal, Sachswitz, Schönfeld, Thalbach ja Untergrochlitz.
Greiz on olnud tekstiilitööstuse keskus.
Christiane Nüsslein-Volhard

Christiane Nüsslein-Volhard (sündinud 20. oktoobril 1942 Magdeburgis) on saksa bioloog, kes 1991. aastal pälvis Alberti Laskeri preemia ning 1995. aastal koos Eric Wieschausi ja Edward B. Lewisega Nobeli füsioloogia- või meditsiiniauhinna äädikakärbse loote geenide uurimise eest.
Partisan

Partisan ehk siss on enamasti kohalik elanik, kes võitleb vastase vastu kas iseseisvalt või üksuse koosseisus vastase valduses oleval territooriumil. Termin võib viidata vastupanuliikumise elementidele, mis vastustasid Saksamaa valitsemist mitme maa üle Teise maailmasõja käigus, või nendele, kes võitlesid pärast sõda nõukogude võimu vastu Ida-Euroopas.
Terminit "partisan" kasutas esimest korda Johann von Ewald oma raamatus "Uurimus partisanide sõja kohta" (1789). Von Ewald oli džuutide vägede veteran, kes sõdis Ameerika revolutsiooni sõjas, ning oli silmisti "korrapäratu" sõjaga 19. ja 20. sajandil. Esialgset partisanisõja mõistet kasutati kui treenitud abilised, kes tegutsevad vaenlase tagalas, et katkestada sidet, rünnata logistilisi varusid, ning meelitada vaenlase väed eesliinilt.
Partisanid erinesid 19. sajandi keskel oluliselt rüüstavast ratsaväest või osaliselt organiseeritud geriljavägedest. Vene partisanid mängisid olulist osa Napoleoni allakäigus. Nende raevukas vastupanu ja kangekaelsed rünnakud sundisid teda 1812. aastal Venemaalt lahkuma.
Nõukogude partisanid, eriti need, kes tegutsesid Valgevenes, suutsid Saksa vägesid tõhusalt tülitada ja takistasid nende operatsioone. Tulemusena kehtestati taas nõukogude võim sügaval Saksa territooriumil. Mõned partisanid kasvatasid isegi vilja ja kariloomi toiduks. Kommunistlikud Jugoslaavia partisanid juhtisid ühte väge, et vabastada nende riik 1944. aastal. 
Kui okupeerija või ründaja võib kutsuda partisane "geriljadeks" või "terroristideks", siis on teada, et erinevalt terroristidest on partisane peetud seaduslikult riigi relvajõu vormirõivastuses olevateks liikmeteks, kes võitlevad oma riigi vabastamise eest välisründajate poolt.
Valdis Zatlers

Valdis Zatlers (sündinud 22. märtsil 1955 Riias) on Läti arst ja poliitik, Läti president (2007–2011).
Ta valiti 31. mail 2007 seimis Läti presidendiks. Tema kui presidendi ametiaeg kestis 8. juulist 2007 kuni 8. juulini 2011.
Zatlers on lõpetanud 1979. aastal Riia Meditsiiniinstituudi. Ta töötas traumatoloog-ortopeedina, 1994. aastast Riia traumatoloogia- ja ortopeediahaigla juhina.
28. mail 2011 teatas ta, et algatab seimi laialisaatmise. Zatlersi meelest oli parlament liiga tugevalt Läti oligarhide mõju all. 2. juunil 2011 toimunud presidendivalimistel valis seim Zatlersi asemel presidendiks Andris Bērziņši. Juulis toimunud rahvahääletusel kiideti parlamendi laialisaatmise heaks.
23. juulil 2011 asutas ta uue partei, Zatlersi Reformipartei (Zatlera Reformu partija (ZRP)).
Jökulsá á Fjöllum

Jökulsá á Fjöllum (tõlkes: 'mägede liustikujõgi') on Põhja-Islandil asuv jõgi.
Ta on pikkuselt (206 km) teine jõgi Islandil ja omab suurimat valgala – 7750 km². Kuna jõgi asub Islandi kõige kuivemas regioonis, siis on see veekoguse poolest alles neljas.
Jõgi saab alguse Dyngjujökulli liustikult suure Vatnajökulli liustiku põhjaservalt ja voolab Öxarfjörðuri lahte.
Kevaditi voolavad sinna ka Herðubreiðarlindiri, Hafragili ja Hólmatunguri alade vihmaveed.
Jõel asub Jökulsárgljúfuri kanjon (tõlkes: 'liustikujõe kanjon') ja 4 juga.
Joad alates lõunapoolsemast:
Jökulsá suurim lisajõgi on Kreppa liustikujõgi.
Magnum

Magnum on ladina keeles omadussõna "magnus" 'suur' kesksoovorm.
Magnum on suurosa (mõnede loomade suguelundi) ladinakeelne nimetus. 
Sõna on sageli kasutatud pärisnimena:
Blitzkrieg

Blitzkrieg on Briti "heavy metal"'i ansambel, mille asutasid 1980. aastal Leicesteris Brian Ross, Ian Jones ja Jim Sirotto. Bänd läks laiali juba järgmisel aastal, kuid uuesti tuldi kokku 1984. aastal, ning järgmisel aastal ilmus nende esimene album "A Time of Changes". Hiljem on bänd korduvalt laiali läinud, kuid jälle uuesti kokku tulnud. 
Nende esikalbumi nimiloost "Blitzkrieg" on teinud kaveri Metallica (ilmunud 1984 singli "Creeping Death" B-poolel). Lars Ulrich on nimetanud Blitzkriegi Metallica üheks peamiseks mõjutajaks.
2006. aastast alates on bändi liikmeteks Brian Ross (laul), Ken Johnson (kitarr), Guy Laverick (kitarr), Paul Brewis (bass) ja Phil Brewis (trummid).
Nahklihasmõik

Nahklihasmõik on ussidel ja mõningatel teistel loomadel kehasein, mis ümbritseb kehaõõnt ja siseelundeid. 
Nahklihasmõik koosneb nahaepiteelist, ring- ja piki- või ringlihastest ning rõngussidel tsöloteelist.
163

163. aasta
Sajandid: 1. sajand - 2. sajand - 3. sajand
Aastakümned: 110. aastad 120. aastad 130. aastad 140. aastad 150. aastad- 160. aastad - 170. aastad 180. aastad 190. aastad 200. aastad 210. aastad
Aastad: 158 159 160 161 162 - 163 - 164 165 166 167 168
164

164. aasta
Sajandid: 1. sajand - 2. sajand - 3. sajand
Aastakümned: 110. aastad 120. aastad 130. aastad 140. aastad 150. aastad- 160. aastad - 170. aastad 180. aastad 190. aastad 200. aastad 210. aastad
Aastad: 159 160 161 162 163 - 164 - 165 166 167 168 169
165

165. aasta
Sajandid: 1. sajand - 2. sajand - 3. sajand
Aastakümned: 110. aastad 120. aastad 130. aastad 140. aastad 150. aastad- 160. aastad - 170. aastad 180. aastad 190. aastad 200. aastad 210. aastad
Aastad: 160 161 162 163 164 - 165 - 166 167 168 169 170
166

166. aasta
Sajandid: 1. sajand - 2. sajand - 3. sajand
Aastakümned: 110. aastad 120. aastad 130. aastad 140. aastad 150. aastad- 160. aastad - 170. aastad 180. aastad 190. aastad 200. aastad 210. aastad
Aastad: 161 162 163 164 165 - 166 - 167 168 169 170 171
Wangari Maathai

Wangari Muta Maathai (1. aprill 1940 Ihithe, Nyeri ringkond – 25. september 2011 Nairobi) oli Keenia keskkonna- ja ühiskonnaaktivist, Nobeli rahuauhinna laureaat (2004).
Ta kuulus Keenia suurima rahva kikujude hulka.
Maathai asutas 1987. aastal Keenia Mazingira Roheliste Partei. Ta oli ülemaailmse puude istutamise ja kasvatamise üks tulisemaid eestvedajaid. 
2003. aasta jaanuarist kuni 2005. aasta novembrini oli ta president Mwai Kibaki valitsuses keskkonna- ja loodusvarade abiminister. 
Elulugu.
Ta sai hea hariduse kloostrikoolis ning õppis USA-s ja Saksamaal bioloogiat. 1971. aastal sai ta esimese Keenia päritolu naisena doktorikraadi (Nairobi Ülikoolist). Samal aastal sai temast selle ülikooli esimene veterinaaranatoomia professor. 
1977. aastal kutsus ta ellu rohelise vöö liikumise, milles osalejad rajasid paljudes Aafrika maades puukoole ja istutasid puid kaitseks erosiooni eest. 
Temast sai Keenia naisliikumise käilakuju. Ta oli 1981–1987 organisatsiooni National Council of Women in Kenya president ja hiljemgi selle eestseisuse liige.
Maathaid, kes vastustas president Daniel arap Moid, vangistati ja piinati 1990. aastatel korduvalt. Ka Amnesty International astus korduvalt tema vastu välja. 
1997. aastal kandideeris Waathai edutult parlamendiliikmeks ja presidendiks. 2002. aastal valiti ta Rahvusliku Vikerkaarekoalitsiooni kandidaadina Keenia parlamenti. Uus Keenia president Mwai Kibaki nimetas Maathai keskkonnakaitse aseministriks.
Waathai tegeles ka globaalse soojenemise ja kliimaõigluse probleemidega. Ta oli Rooma Klubi liige. 
Ta suri emakavähi operatsiooni tüsistustesse.
Wangari Maathai järgi on saanud nime Keenias elav haruldane kiil Maathai pikkjalg ("Notogomphus maathaiae").
Isiklikku.
Wangaril sündisid lapsed Waweru, Wanjira ja Muta. 
1980. aastal laskis abikaasa end temast lahutada, sest naine olevat "liiga haritud, liiga tugev, liiga edukas, liiga isepäine ja liiga raskesti kontrollitav".
Betty Williams

Betty Williams (22. mai 1943 – 17. märts 2020) oli Põhja-Iirimaa (Suurbritannia) ühiskonnaaktivist, kes 1976. aastal sai koos Mairead Corriganiga Nobeli rahuauhinna panuse eest mitmete Põhja-Iirimaa konfliktide rahumeelsesse lahenduskäiku. Ta oli organisatsiooni Inimeste Rahuühendus ("Community of Peace People"), mis aitas/aitab Põhja-Iirimaal saavutada rahu, kaasasutaja.
Betty Williams juhtis 2006. aastal asutatud Ülemaailmset Laste Fondi ("Global Childrens's Foundation") ning oli organisatsiooni "World Centers of Compassion for Children International" president.
George Reeves

George Reeves (õieti George Keefer Brewer; 5. jaanuar 1914 Woolstock, Iowa – 16. juuni 1959 Los Angeles, California) oli USA näitleja, tuntud eeskätt Supermani kehastajana 1950. aastate teleseriaalis "Supermani seiklused". 
Üks vastuolulisemaid fakte Reevesi eluloos on tema ootamatu surm 16. juunil 1959, mil ta oli kõigest 45-aastane. Surma põhjuseks oli püstolilask pähe, mis politsei juurdluse lõppedes kuulutati enesetapuks. Paljud ei uskunud aga, et Reeves enesetapu sooritas, ning spekuleerimine tema surma üle kestab tänapäevani. Tema surma tagamaid ja võimalikke versioone uurib 2006. aastal valminud draamafilm "Hollywoodland".
Inglid Ameerikas

"Inglid Ameerikas" (originaalpealkiri "Angels in America: A Gay Fantasia on National Themes") on mitme auhinnaga pärjatud 1991. aasta kahevaatuseline näidend, mille autor USA näitekirjanik Tony Kushner. Näidendi järgi on tehtud 2003. aastal minitelesari "Ameerika inglid" ja Peter Eötvösi ooper "Inglid Ameerikas".
"Inglid Ameerikas" Eesti teatrilaval.
Eestis lavastas näidendi "Inglid Ameerikas" Georg Malvius ja see esietendus Eesti Draamateatris 15. juunil 1996. Osades olid Andrus Vaarik, Dan Põldroos, Elina Reinold, Mait Malmsten, Taavi Eelmaa, Kersti Kreismann, Ivo Uukkivi, Andres Puustusmaa, Sulev Teppart, Enn Nõmmik ja Robert Gutman.
Övertorneå vald

Övertorneå vald on 2. järgu haldusüksus Rootsis Norrbotteni läänis. Piirneb idas Soomega.
Övertorneå vallas Pullinki mäel asub UNESCO maailmapärandi nimistusse kuuluva Struve geodeetilise kaare mõõdupunkt ().
Valla suuremad asulad on järgmised:
Jokkmoki vald

Jokkmoki vald on 2. järgu haldusüksus Rootsis Norrbotteni läänis. See on pindalalt teine vald Rootsis. 
Vallast voolab läbi Luleälveni jõgi. Riigiettevõttel Vattenfall on vallas 11 hüdroelektrijaama ning neist kuus kuuluvad Rootsi kümne suurima hüdroelektrijaama sekka.
Vallas asub kultuuri- ja loodusloo muuseum Ájtte.
Asustus.
Vald on väga hõredalt asustatud. Suur osa elanikest on saamid. Suuremad asulad on:
Loodus.
Vallas on neli rahvusparki: Sareki, Muddusi, Padjelanta ja Stora Sjöfalleti rahvuspark. Padjelanta rahvuspark on seejuures Rootsi kõige suurem rahvuspark (1984 km²), Sareki rahvuspark on suuruselt teine (1970 km²) ja Stora Sjöfalleti rahvuspark (1278 km²) on Rootsis suuruselt kolmas. Kui Padjelanta ja Sareki rahvuspargid jäävad täies ulatuses Jokkmoki valda, siis Muddusi rahvuspark jääb valdavas osas siiski Gällivare valda ning Stora Sjöfalleti rahvuspark jääb osaliselt Gällivare valda.
Emily Greene Balch

Emily Greene Balch (8. jaanuar 1867 – 9. jaanuar 1961) oli USA majandusteadlane, kirjanik ja patsifist, kes 1946. aastal pälvis koos John Mottiga Nobeli rahuauhinna panuse eest Naiste Rahvusvahelise Rahu ja Vabaduse Liidu arengusse.
1921. aastal loobus ta unitarismist ja hakkas kveekeriks. 
Ta jäi elu lõpuni vallaliseks.
Jihlava

Jihlava (saksa keeles "Iglau") on statutaarlinn Tšehhis, Vysočina maakonna keskus. Asub Jihlava jõe ääres.
Michael Weatherly

Michael Manning Weatherly, Jr. (sündinud 8. juulil 1968 New Yorgis) on USA näitleja.
Tema tuntuimad seriaalirollid on Logan ehk Eyes Only USA seriaalis "Must ingel" ja eriagent Tony DiNozzo osa draamasarjas "".
Eraelu.
Weatherly oli aastatel 1995–1997 abielus oma "The City" kaasnäitleja Amelia Heinlega, kellega tal on poeg August Weatherly. Seriaali "Must ingel" filmimise ajal oli ta mõnda aega kihlatud kaasnäitleja Jessica Albaga. 2009. aastal abiellus Bojana Jankovićuga, kes on elukutselt arst. Neil on 2 last: tütar Olivia (sündinud 2012) ja poeg Liam (sündinud 2013). Neil on saksa lambakoerad Oriana ja Quantum.
Soela väin

Soela väin (rootsi keeles "Sele sund") on väin Saaremaa ja Hiiumaa vahel. Soela väin ühendab Väinamerd Läänemere avaosaga.
Väina laius on umbes 6 km, põhjas on palju madalikke, kive ja liivikuid. Neid eraldavad mõned kitsad 2–3 m sügavused läbipääsud. Soela väinas asuvad Pihlalaid, Suurkuiv, Väikekuiv ja Saaparahu.
Soela väina põhjatipus asub Rannaküla ja lõunatipus Pammana küla.
Soela väina ümbruses asuvad Soela sadam väina lõunaküljel ja Sõru sadam väina põhjaküljel.
Nimi.
Väina on esmamainitud 1254. aastal kujul "Soelavenn". 1798. aastast pärineb kirjakuju "Sele sund"..
Nime algtähendus pole selge. Nime alusena on nähtud alamsaksa sõna "sel" ('hüljes'), aga see võib olla hilisem kantseleietümoloogia. Rahvapärimus seob väinanime sõnaga "sõel". Nime on püütud siduda ka sõnaga "sool".
19. sajandi ajaloolase, etnograafi ja folkloristi Carl Friedrich Wilhelm Russwurmi järgi tuleneb väina nimi eestirootsi keele sõnast "söäl", millega rannarootslased tähistasid hüljest (väina nimi oli eestirootsi keeles "Söälasund").
Ilmselt on Soela väina nimi seotud väinaäärse Soela küla nimega. Soela küla nime on püütud tuletada sõnast "susi" 'hunt'. On teadmata, kas esmane on küla või väina nimi. Kui küla on varasem ja väin selle järgi nimetatud, tuleb nimi pigem hundist, aga kui väinanimi on esmane ja küla selle järgi nimetatud, siis pigem hülgest.
Lakid

Lakid on rahvas Dagestanis. Nad kõnelevad nahhi-dagestani keelte hulka kuuluvat laki keelt. Lakkide hulgas on levinud sunniitlik islam.
2002. aasta rahvaloenduse andmeil elas Venemaal 156 500 lakki ja 2010. aasta rahvaloenduse andmeil 178 630 lakki.
Eestis elas 2011. aasta rahvaloenduse andmetel 14 lakki.
Lakkide traditsiooniliseks tegevusalaks on olnud mägikarjakasvatus.
Lakk (täpsustus)

"Lakk" on mitmetähenduslik sõna.
Admiral Kuznetsov

Admiral Kuznetsov (vene keeles Адмирал Кузнецов; täisnimega Адмирал флота Советского Союза Кузнецов, 'Admiral Flota Sovetskogo Sojuza Kuznetsov') on Venemaa trampliintekiga lennukikandja, Venemaa sõjalaevastiku lipulaev. 
Lennukikandja kodusadam on Severomorsk. Laeva tekialustesse angaaridesse mahub 24 Su-33, 12 MIG-29K lennukit või 24 Ka-27 helikopterit.
Ajalugu.
Laeva hakati ehitama 1983. aastal, see lasti vette 1985. aastal ja valmis 1991. aastal, kuid täiesti merekõlblikuks sai alles 1995. aastal. See on esimene ja ka viimane ehitatud selle klassi lennukikandja, mille jõuallikaid (auruturbiine) auruga varustatavaid kõrgsurvekatlaid köetakse raskekütteõliga.
Laeva nimi oli algul Tbilisi, seejärel Leonid Brežnev ja aastal 1990 sai ta nime admiral Nikolai Kuznetsovi järgi. 
2018. aasta seisuga on see ainus mereväe teenistuses olev lennukikandja Venemaal. 
2012. aastal läks laev remonti, mille käigus kaasajastati selle raadioelektroonikat ja relvastust.
2016. aastal osales see Venemaa sõjalises operatsioonis Süürias. Admiral Kuznetsovi sõjaretk läks Vene riigile maksma 7 miljardit rubla. Sõjalise operatsiooni käigus Süürias kaotas lennukikandja kaks oma hävituslennukit: need purunesid laevatekile maandumisel, lendurid katapulteerusid. 
2017. aasta oktoobris läks laev remonti Murmanski laevaremonditehasesse Rosljakovos. Moderniseerimisele pidi plaanide kohaselt kuluma 60 miljardit rubla. Algsete plaanide järgi pidi Admiral Kuznetsov mereväe teenistuses tagasi olema 2021. aastal, kuid 2023. aasta seisuga oli see endiselt remondis.
2018. aasta sügisel sai laev ujuvdokist PD-50 väljudes vigastuse, kui ujuvdokk elektrikatkestuse tõttu vee alla vajus ning üks selle 70-tonnistest tornkraanadest laevatekile kukkus ja 4×5 meetri suuruse rebendi tekitas.
2024. aasta septembris oli Admiral Kuznetsov endiselt remondis ja arvati, et see enam merekõlblikuks ei saagi. Laeva meeskond osales samal ajal sõjas Ukraina vastu, võideldes näiteks Harkivi oblastis ja Pokrovski lähedal 1. kaardiväe tankiarmee mehhaniseeritud pataljoni koosseisus.
Jüri Pihl

Jüri Pihl (17. märts 1954 Kuressaares – 3. veebruar 2019) oli Eesti poliitik ja riigiametnik. 5. aprillist 2007 kuni 21. maini 2009 oli ta Eesti siseminister. 
Poliitiline tegevus.
7. märtsil 2009 toimunud Sotsiaaldemokraatliku Erakonna täiskogul valiti ta erakonna esimeheks. 
16. oktoobril 2010 toimunud Sotsiaaldemokraatliku Erakonna esimehe valimistel kaotas Jüri Pihl Sven Mikserile. 12. veebruaril 2015 astus ta Sotsiaaldemokraatlikust Erakonnast välja, selgitades, et pole niigi aastaid tegevpoliitikas osalenud ja soovib keskenduda tegevusele erasektoris.
Kriminaalasja algatamine väidetava riigireetmise kohta.
Kaitsepolitseiamet (kapo) algatas 2009. aasta septembris välisministeeriumi avalduse põhjal riigisaladuse lekitamise kriminaalasja, kuna ajakirjanduse uudistes avaldati, et 2009. aasta kevadel tühistas ajutiselt siseministri kohuseid täitnud justiitsminister Rein Lang Schengeni viisaruumi nn mustast nimekirjast Venemaa poliitikute Sergei Markovi ja Vassili Jakemenko viisakeelud. Jüri Pihl esitas 2. detsembril 2009 kapole avalduse, kus palus seoses viisakeelu tühistamisega alustada kriminaalmenetlust reformierakondlastest peaminister Andrus Ansipi, välisminister Urmas Paeti ja viisakeelu tühistanud Rein Langi suhtes riigireetmise asjus.
Kapo keeldus Pihli avaldust ajakirjandusele avalikustamast . Rein Lang esitas 16. detsembril 2009 kapole suuliselt taotluse Pihli kuriteoteate talle väljastamiseks ning kapo andis avalduse koopia Rein Langile. Rein Lang avalikustas avalduse ajakirjanduses . Algselt väitis Urmas Paet, et viisakeeldu palusid tühistada "Eesti partnerid Euroopa Liidus", kuid Euroopa Komisjoni õigus-, vabadus- ja turvalisusküsimuste pressiesindaja Michele Cercone lükkas välisminister Urmas Paeti väite tagasi .
Kaitsepolitsei lükkas Pihli avalduse tagasi ja ei algatanud menetlust, misjärel saatis Jüri Pihl reformierakondlastest ministritele esitatud avalduse pärast vabanduse.
Isiklikku.
Jüri Pihlil on esimesest abielust laps. Aastaid oli Pihli elukaaslane uurija ja kunagine Võru uurimisbüroo direktor Kaire Jaakson, kuid see liit purunes. 
Tema teine abikaasa oli riigiprokurör Lavly Perling (Lepp). 
Ta on maetud Tallinna Metsakalmistule.
167

167. aasta
Sajandid: 1. sajand - 2. sajand - 3. sajand
Aastakümned: 110. aastad 120. aastad 130. aastad 140. aastad 150. aastad- 160. aastad - 170. aastad 180. aastad 190. aastad 200. aastad 210. aastad
Aastad: 162 163 164 165 166 - 167 - 168 169 170 171 172
168

168. aasta
Sajandid: 1. sajand - 2. sajand - 3. sajand
Aastakümned: 110. aastad 120. aastad 130. aastad 140. aastad 150. aastad- 160. aastad - 170. aastad 180. aastad 190. aastad 200. aastad 210. aastad
Aastad: 163 164 165 166 167 - 168 - 169 170 171 172 173
Vingerjas

Vingerjas ("Misgurnus fossilis") on karpkalaliste seltsi hinklaste sugukonda kuuluv kala. 
Vingerjas on 15–30 cm pikkune mageveekala, kes eelistab aeglase vooluga jõe ja seisuveekogu mudast põhja. Öise eluviisiga. Keha on piklik, värvuselt seljalt kollakaspruun, külgedel pruunikad pikitriibud vaheldumisi kollakatega, uimed pruunikad.
Levinud Kesk- ja Ida-Euroopas ning Kagu-Aasias. Eestis suhteliselt laialt levinud, eriti Lõuna-Eestis.
Vingerjat on kasutatud akvaariumis ilmaennustajana.
Vingerjas kuulub Eestis III kategooria kaitsealuste liikide hulka.
Love Me Tender

"Love Me Tender" (esialgse pealkirjaga "The Reno Brothers") 1956. aasta USA muusikaline mängufilm.
Loo on kirjutanud Maurice Geraghty.
Süžee.
Clint Reno on noor poiss, kelle vanemad vennad on sõtta läinud ja sõjas langenuks kuulutatud. Ta on äsja abiellunud oma vanema venna Vance'i lese Cathyga. Ootamatult saabuvad aga sõtta läinud vennad elusana koju ning Clinti hakkab vaevama armukadedus ja hirm, et Vance võtab temalt Cathy tagasi.
Loving You

"Loving You" on 1957. aasta USA muusikaline mängufilm.
Laulu "Got A Lot O' Livin' To Do" ajal võib filmis publiku seas näha Elvis Presley ema Gladyst. Seetõttu keeldus Elvis pärast Gladyse surma 1958. aastal seda filmi vaatamast.
Loo on kirjutanud Mary Agnes Thompson.
Vangimaja rokk

"Vangimaja rokk" (originaalpealkirjaga "Jailhouse Rock") on USA muusikafilm. Film valmis Metro-Goldwyn-Mayeris ning selles mängisid peaosi Elvis Presley ja Judy Tyler.
Filmi stsenaariumi kirjutas Nedrick Youngi loo põhjal Guy Trosper. Režissöör oli Richard Thorpe, produtsent Sandro Berman. Film on 96 minutit pikk. Film esilinastus 17. oktoobril 1957.
Filmimine algas 13. mail ja lõppes 17. juunil 1957. Järgmisel päeval pärast filmivõtete alustamist viidi Elvis haiglasse, sest tema hambakroon tuli lahti ja Elvis hingas selle endale kopsu. Operatsiooni käigus see eemaldati ja mõne päeva pärast lasti Elvis haiglast välja. Veel mõni päev hiljem liitus ta võttetrupiga ja jätkas filmimist.
MGM soovis algul filmile pealkirjaks panna "The Hard Way" ("Raske tee"), seejärel "Jailhouse Kid" ("Vangimaja laps"). Alles seejärel sai film lõpliku pealkirja filmi keskse laulu järgi.
Esialgu oli filmi koreograaf Alex Romero kavandanud niisugused tantsusammud, mis "lihtsalt ei töötanud". Kuid pärast vestlust Elvisega ning vaatamist, kuidas ta laulmise ajal laval liikus, suutis ta suure osa Elvise stiilist tantsudesse sisse kirjutada. Gene Kelly oli Elvise tantsunumbritest sedavõrd vaimustuses, et hakkas filmi nähes plaksutama.
Sisukokkuvõte.
Vince Everett on lihttööline, kes tapab kõrtsikakluses, mida ta ei alustanud, juhuslikult inimese. Ta pannakse vangi, kus ta kohtub Hunk Houghtoniga. Nad saavad sõpradeks ja Hunk õpetab Vince'i kitarri mängima ja laulma.
Pärast vabanemist hakkab Vince ööklubides töötama, aga mitte laulma. Kuid siis kohtub ta plaadistusettevõtte talendiotsija Peggy Van Aldeniga, kes lubab Vince'il laulu salvestada. Ta viib salvestise oma tööandjale, kes selle asemel salvestab sama arranžeeringu omaenese staariga uuesti. Pettunud Vince ja Peggy asutavad omaenese ettevõtte, mis toodab Vince'i laule, ning järgnevad kuulsus, rikkus ja filmikarjäär. Ilmub Hunk, kes asub tööle Vince'i assistendina.
Kogu filmi jooksul käitub Vince Everett ennasttäis staarina. Ta on pahur, sõnaaher, sõjakas ning kohtleb kõiki enda ümber kas julmalt või häbelikult, eriti Peggyt ja Hunki. Filmi lõpus toimub Vince'i ja Hunki vahel kaklus, mille käigus Vince'i häälepaelad saavad tugevalt kahjustada, nii et tekib küsimus, kas ta üldse kunagi enam laulda saab. Kuid Vince saab sellest õppetunni ning ta tunnistab Peggyle ja Hunkile oma tundeid.
Iseloomustus.
"Vangimaja rokk" oli Elvise esimene film Metro-Goldwyn-Meyeris ja viimane, kus Elvis mängis antikangelast.
Omal ajal peeti "Vangimaja rokki" skandaalseks. Vastumeelsust tekitas nii see, et filmi peategelane oli (endine) vang, nii vandesõna "põrgu" ("hell") kasutamine kui ka stseen, kus Presley lamas koos Tyleriga voodis.
Enne filmi esilinastumist hukkus Judy Tyler autoõnnetuses. Kuna Judy ja Elvis olid võtete ajal väga lähedasteks saanud, siis elas Elvis juhtunut raskelt üle ega ilmunud filmi esilinastusele, ka hiljem keeldus ta seda filmi vaatamast ja tõenäoliselt ta valmisfilmi ei näinudki.
King Creole

"King Creole" on 1958. aasta USA muusikaline mängufilm.
Film põhineb Harold Robbinsi romaanil "A Stone for Danny Fisher".
G.I. Blues

"G.I. Blues" on 1960. aasta USA muusikaline mängufilm.
Flaming Star

"Flaming Star" (esialgse pealkirjaga "Black Star") on 1960. aasta USA vestern.
Süžee.
Pacer Burton on poiss, kes elab perega keset indiaanlasi ja kauboisid. Elu teeb raskeks tõsiasi, et tema isa on valge, ema aga punanahk. Ta üritab rahvuseid lepitada, kuid see paistab võimatu olevat. Samuti ei suuda ta otsustada, kumma poole hoida, ja lõpuks näivad kõik talle vaenlastena. Vaid oma perekond on see, mille eest seista.
Film põhineb Clair Huffakeri romaanil "Flaming Lance".
Wild in the Country

"Wild in the Country" on 1961. aasta USA muusikaline mängufilm.
Film põhineb J. R. Slamanca romaanil "The Lost Country".
Süžee.
Vaimselt tasakaalutu poiss Glenn Tyler vigastab kakluses oma venda. Kohtu nõudel saadetakse ta tema onu järelevalve alla, kus ta peab hakkama oma rahulikku meelt tõestama.
Sinine Hawaii

"Sinine Hawaii" (originaalpealkirjaga "Blue Hawaii") on 1961. aasta USA muusikaline mängufilm.
Loo on kirjutanud Allan Weiss.
Tegevustik.
Chad Gates on rikka pere poeg, kes saabub ajateenistusest koju Hawaiile. Ta vanemad soovivad, et poiss hakkaks perefirmat juhtima, kuid Chadil on teised plaanid: tema tahab ise midagi elus korda saata ja oma jõududega raha teenida.
Follow That Dream

"Follow That Dream" on 1962. aasta USA muusikaline mängufilm, mille režissöör on Gordon Douglas. Film põhineb Richard Powelli romaanil "Pioneer, Go Home", stsenaariumi autor on Charles Lederer.
Kid Galahad

"Kid Galahad" on 1962. aasta USA muusikaline mängufilm.
Süžee.
Filmi aluseks oleva loo on kirjutanud Francis Wallace.
Tüdrukud... ja veel kord tüdrukud

"Tüdrukud... ja veel kord tüdrukud" (inglise "Girls! Girls! Girls!") on 1962. aasta USA muusikaline mängufilm.
Loo on kirjutanud Allan Weiss.
Tegevustik.
Ross Carpenter on meremees, kes unistab oma paadist, kuid vaevleb rahapuuduses.
It Happened at the World's Fair

"It Happened at the World's Fair" on 1963. aasta USA muusikaline mängufilm.
Filmis on kõrvalosa Kurt Russellil, kelle näitlejakarjäär sai alguse just sellest filmist. Ta mängib seal noort poissi, kellele Mike Edwards raha annab, et ta teda jalaga lööks, et viimasel oleks põhjust meditsiiniõe vastuvõtule minna.
Tegevustik.
Mike Edwards ja tema paarimees Danny on lennukipiloodid. Danny mängib aga kogu raha maha ja mehed hakkavad uut rahateenimisvõimalust otsima. Nad sõidavad väljanäitusele World's Fairi, kus Danny proovib õnne hasartmängudega, Mike aga on sunnitud hoolt kandma väikese hiina tüdruku Sue-Lini eest, kelle isa on kaduma läinud. Mike'ile hakkab silma World's Fairi meditsiiniõde Diane Warren, kes Mike'ist esialgu üldse huvitatud pole.
Fun in Acapulco

"Fun in Acapulco" on 1963. aasta USA muusikaline mängufilm.
Kissin' Cousins

"Kissin' Cousins" on 1964. aasta USA muusikaline mängufilm.
Loo on kirjutanud Gerald Drayson Adams.
Tegevustik.
Josh Morgan on sõjaväelane, kes saadetakse mägedesse missioonile. Mägedes tekib aga vastasseis sõjaväe ja kohalike elanike vahel.
Viva Las Vegas

"Viva Las Vegas" on 1964. aasta USA muusikaline mängufilm.
Sünopsis.
Lucky Jackson on võidusõitja, kes tahab oma võistlusautole uut mootorit osta. Raha on juba kokku saadud, kuid ta kaotab selle. Nüüd on vaja igal võimalikul moel eri ameteid proovides raha tagasi teenida. Luckyle jääb silma ujumistreenerina töötav tüdruk Rusty Martin, kuid too ihaldab võidusõidu ja raha asemel romantikat.
Elvise suhted Ann-Margretiga.
Võtete ajal hakkasid tekkima ajakirjanduses jutud Elvise ja Ann-Margreti vahelistest armusuhetest. Väideti isegi, et nad kihlusid. Ka Elvise mänedžer "kolonel" Tom Parker soodustas kuulujuttude levikut puht ärilistel põhjustel. Tegelikult aga olid Elvis ja Ann-Margret vaid head sõbrad ning öid veetsid nad maailmaasju arutades. Ann-Margreti on nimetatud "naissoost Elviseks".
Roustabout

"Roustabout" on 1964. aasta USA muusikaline mängufilm, komöödia.
Loo on kirjutanud Allan Weiss.
Girl Happy

"Girl Happy" on 1965. aasta USA muusikalis-romantiline komöödiafilm.
Tegevustik.
Bändi solist Rusty Wells tahab minna oma bändiga puhkusele, kuid tema ülemus Big Frank rikub plaanid. Rusty pakub end Big Franki tütre Valerie Franki järelevaatajaks, kui viimane sõbrannadega Fort Lauderdale'i puhkama sõidab. Tüdrukul silma peal hoidmine aga ei osutugi nii lihtsaks kui oodatud, sest Rusty oma sõpradega tahab samuti puhata ja teisi tüdrukuid taga ajada. Seda enam, et Big Frank ei mõista nalja, kui asi puudutab tema tütrekest.
Tickle Me

"Tickle Me" on 1965. aasta USA muusikaline mängufilm.
Harum Scarum

"Harum Scarum" on 1965. aasta Ameerika Ühendriikide muusikaline mängufilm, kus peaosa mängis Elvis Presley.
Filmi eelarve oli 2,4 miljonit dollarit ja see teenis 3,1 miljonit.
Kuldse Vaarika auhinna asutaja John Wilson paigutas selle oma 2005. aastal ilmunud raamatus "The Official Razzie Movie Guide" saja kõige nauditavama halva filmi nimekirja. 
Tegevustik.
Laulja Johnny Tyronne satub Lähis-Idas piirkonda, kus puudub igasugune ühendus kaasaegse maailmaga.
Frankie and Johnny

"Frankie and Johnny" on 1966. aasta USA muusikaline mängufilm.
Loo on kirjutanud Nat Perrin.
Tegevustik.
Frankie ja Johnny on paar, kuid Frankie muutub armukadedaks, kui Johnny õnne nimel hasartmängudes hakkab võõral punapeal Nellie Bly'l järgi jooksma. Tegevus toimub jõelaeval.
Paradise, Hawaiian Style

"Paradise, Hawaiian Style" on 1966. aasta USA muusikaline mängufilm.
Süžee.
Loo on kirjutanud Allan Weiss.
Spinout

"Spinout" on 1966. aasta USA muusikaline mängufilm, komöödia.
Easy Come, Easy Go

"Easy Come, Easy Go" on 1967. aasta USA muusikaline mängufilm.
Double Trouble

"Double Trouble" (eestikeelne pealkiri "Topelt-tüli") on 1967. aasta USA muusikaline mängufilm.
Loo on kirjutanud Mark Brandel.
Süžee.
Guy Lambert on laulja, kes avastab, et ta tüdruksõber Jill Conway on verinoor, mistõttu paar lahku läheb. Jilli isa saadab tüdruku Euroopasse kooli. Juhtumisi on ka Guyl sinnakanti asja. Laeval nad kohtuvad ja jätkavad oma teekonda koos. Hakkab aga tunduma, et keegi tahab neid järjekindlalt tappa.
Clambake

"Clambake" on 1967. aasta USA muusikaline komöödiafilm, milles mängis ja laulis ka Elvis Presley. Filmi režissöör on Arthur H. Nadel ja stsenarist Arthur Browne juunior.
Selle filmi võtete ajal hakkas Elvist märgatavalt piinama tema filmide madal tase ning ta hakkas tunduvalt kaalus juurde võtma. Filmistuudio leidis, et ta kaalub lubamatult palju ja peab kiiresti alla võtma.
Mark Knopfleri laulus "Back To Tupelo" nimetatakse filmi "Clambake" Elvise karjääri pöördepunktiks.
Süžee.
Scott Heyward on rikka naftaärimehe poeg, kes on tulnud kodust välja elu nautima ja avastama. Teel kohtab ta aga veesuusatreener Tom Wilsonit, kel naistega kuidagi ei vea. Scott ja Tom vahetavad kohad: Scott proovib Tomi asemel tööd ühes Miami hotellis suusatreenerina, Tom aga naudib elu rikka mehena. Scottile hakkab silma tüdruk Diane Carter, kes otsustab õnne proovida mootorpaadi võidusõidu tšempioni James J. Jamison III-ga. Scott aitab Diane'i sel ettevõtmisel, kuid armub ise tüdrukusse.
Stay Away, Joe

"Stay Away, Joe" on 1968. aasta USA muusikaline mängufilm.
Süžee.
Film põhineb Dan Cushmani romaanil "Stay Away, Joe".
Speedway (film)

"Speedway" on 1968. aasta USA muusikaline mängufilm.
Live a Little, Love a Little

"Live a Little, Love a Little" (eestikeelne pealkiri "Veidi elu, veidi armastust") on 1968. aasta USA muusikaline mängufilm.
Süžee.
Greg Nolan naudib elu, rallitades bagiga liivarannas. Seal kohtab ta aga saladuslikku tüdrukut, kes nimetab end Bernice'iks. Viimane aga kipub Gregi elu ära rikkuma: mees kaotab naise pärast töökoha ja kodu. Greg peab ohjad enda kätte võtma, et päästa oma normaalne argielu.
Film põhineb Dan Greenburgi romaanil "Kiss My Firm But Pliant Lips".
Filmis on kõrvalroll Elvise isal Vernonil. Teda võib näha fotomodellina basseiniäärse konverentsilaua taga istumas.
Charro!

"Charro!" on 1969. aasta USA vestern-mängufilm.
Süžee.
Loo on kirjutanud Frederick Louis Fox.
The Trouble with Girls

"The Trouble with Girls" (täieliku pealkirjaga "The Trouble with Girls (and How to Get Into It)") on 1969. aasta USA muusikaline mängufilm, mille režissöör on Peter Tewksbury.
Süžee.
Film põhineb Day Keene'i ja Dwight Babcocki romaanil "Chautauqua". Stsenaariumi on kirjutanud Mauri Grashin.
Change of Habit

"Change of Habit" on 1969. aasta USA muusikaline mängufilm.
Süžee.
Kolm nunna, õde Michelle Gallagher, õde Irene Hawkins ja õde Barbara Bennett, lähevad linna getosse missioonile, kus kohtavad kohalikku arsti John Carpenteri. Arst armub õde Michelle'i, teadmata, et tegu on nunnaga.
Filmi stsenaristid on John Joseph ja Richard Morris.
Elvis nii nagu ta on

"Elvis nii nagu ta on" (originaalpealkirjaga "Elvis – That's the Way It Is") on 1970. aasta USA dokumentaalfilm Elvis Presley esinemistest 1970. aasta suvel Las Vegase International Hoteli sõuruumis.
2001. aastal tuli välja filmi uus versioon ("Special Edition").
Süžee.
Film algab kiire ja energilise esitusega laulupõimikust "Mystery Train" / "Tiger Man" Las Vegase sõuruumist.
Film jätkub venivate stuudioproovidega Elvise ja TCB Bandi seltsis. Stuudio seinte vahel võib kuulda mitmeid lihvimata esitusi, tunda Elvise lõppematut energiat ja näha tema unikaalset huumorisoont.
Stuudioproovidele järgnevad proovid Las Vegases, kuhu on kaasatud ka taustalauljad (vokaalansamblid Imperials ja Sweet Inspirations), samuti peaproov sõuruumis, kus antakse lauludele veel viimane lihv.
Lõpuks saabub aeg, mil Elvis astub publiku ette ja näitab, milleks ta võimeline on.
Filmi lõpetavad kaadrid Elvise kohtumisest meelelahutusmaailma kuulsustega.
Elvis tuuril

"Elvis tuuril" (originaalpealkirjaga "Elvis on Tour", esialgse pealkirjaga "Standing Room Only"; 1972) on USA dokumentaalfilm Elvis Presley kontserditurneest 1972. aasta kevadel.
Aksi salm

Aksi salm on väin Põhja-Eestis. Aksi salm eraldab Viimsi valla koosseisu kuuluvaid Aksi saart ja Prangli saart.
Väin on 20 meetrit sügav.
Aksi

Aksi (varem kirjakeeles ka "Äksi") on 59 hektari suurune saar Põhja-Eestis Soome lahes, Prangli saarest 3 kilomeetrit kagu pool, mille tõttu nimetatakse teda vahel Väike-Prangliks.
Nimi.
Rootsi keeles nimetati saart "Lilla Wrangelsö", saksa keeles "Klein-Wrangelsholm" ja vene keeles "Малый Врангельсгольм".
Aksi eestikeelse nime päritolu on teadmata. 17. sajandi teise poole rootsikeelsel kaardil on kasutatud nimekuju "Hackesahr", millest võis tuleneda hilisem Aksi. Nimi võib tuleneda haha nimest või soomekeelsest sõnast "haaksi", mis tähendab 'laeva' või 'paati'.
Loodus.
Saare pindala on 59 hektarit. Saare kuju on piklik, umbes 2,3 km pikk ja 500 m lai. Aksi loodeots on kivine, kaguots liivane.
Saare pind on kaetud metsade ja heinamaadega. Saare 12 hektari suurune madalsoo kujunes, kui luidetevaheliselt madalalt alalt juhiti väikejärvede vesi 4 kuivenduskraavi abil minema, et alasid kasutada heinamaadena. Kui elanikud saarelt lahkusid, hakkasid heinamaad soostuma. Rannikul on maaliline liivarand, kiviklibused rannaalad ja liivaluited. Saare kesk- ja lõunaosa katab 18,8 hektari ulatuses kadastik, kohati ka arukaasik. Rohkesti kasvab vesi-kirburohtu. Saare idarannikul on nõmmeniidud.
Saarel leidub nastikuid.
Haruldastest lindudest pesitseb saarel merikotkas.
Saar kuulub 1999. aastast Prangli maastikukaitseala Aksi sihtkaitsevööndisse. Aksi saarel on linnukaitseala, mis kuulub koos Prangli saare osaga Natura 2000 programmi loodushoiualade hulka. Turistidele on saarel lõkkeplats.
Ajalugu.
Aksi kuulus Jõelähtme kihelkonda Harjumaal. 1940. aastal kuulus saar Prangli valda. 1790–1953 oli saarel alaline asustus. 
1849 ladus David Weckmann, kelle koolmeistri-laadse töö tõttu olid saareelanikud ümbruskaudsetest veidi haritumad, väikestest kividest aastaarvu ning tegi samasse kividest labürindi.
1918. aastal elas saarel 46 inimest. Enne Teist maailmasõda oli saarel 5 perega küla, kus oli 24 hoonet (talud: Kaguotsa, Aksi-Iisaku, Aksi-Madise, Pihlaka ja Vahetoa).
Aksilasi tunti heade paadi- ja mööblimeistritena, see oli ka paadiehitajate suurpere Aksbergide kodusaar. Nende paadid ja kalapaadid, eriti mootorpaadid, olid 20. sajandil hästi tuntud ja hinnatud randlaste hulgas. Ka Aksi kiiktoole peeti eriti headeks. Mõni endine saareelanik töötas veel pärast Teist maailmasõda paguluseski paadimeistrina.
Ööl vastu 25. augustit 1941 ujus saarele alasti mees, kes põgenes hukkuvalt kaubalaevalt Eestirand. Paljud saarlased põgenesid 1944. aastal Soome ja Rootsi. 
Küla viimased elanikud sunniti 1950. aastatel lahkuma NSV Liidu piirivalve poolt. 
1986. aastal rajati saare lõunaotsale Aksi tulepaak.
Septembris 2004 tabas saart ulatuslik maastikupõleng.
Pasig

Pasig on jõgi Luzonil. 
Algab Bay järvest. Voolab rahulikult põhja ja loodesse. Suubub Lõuna-Hiina merre. 
Suudmes asub Manila.
Carl Van Vechten

Carl Van Vechten (17. juuni 1880 – 21. detsember 1964) oli Ameerika Ühendriikide kirjanik ja fotograaf.
Końskowola

Końskowola on linn Poolas Lublini vojevoodkonnas Puławy maakonnas, Końskowola valla halduskeskus. See asub Kurówka jõe ääres Puławyst 5 km idas, Kurówist 10 km läänes ja Lublinist 42 km läänes.
Linna läbib maantee Droga Krajowa 12 (DK12) ja raudteeliin (E-20).
Nimi.
Nimi "Końskowola" on lähedane fraasile "Końska Wola" ('hobuse tahe'). Rahvaetümoloogia järgi ongi tegemist lühendiga sellest fraasist. Muistendi järgi tahtis talumees ristteel pöörata ühte suunda, hobune teise suunda. Hobuse tahe jäi lõpuks peale.
Tegelikult sai asula nime "Wola Konińska" seoses sellega, et Jan z Konina (Jan Koninist) omandas Wola Witowska ehk Witowska Wola küla. Hiljem oli küla nimi "Konińska Wola", kuni see 19. sajandil omandas praeguse kuju.
Ajalugu.
Asula tekkis tõenäoliselt 14. sajandil.
8. juunil 1532 sai asula linnaõigused, kuid pärast 1870. aasta jaanuariülestõusu kaotas Końskowola linnaõigused.
1. jaanuaril 2025 sai Końskowola linnaõigused tagasi.
Turism.
Vaatamisväärseteks peetakse kahte katoliku kirikut ja luterliku surnuaia jäänuseid.
Końskowola on tuntud ka poola luuletajate Franciszek Dionizy Kniaźnini ja Franciszek Zabłocki surmakohana.
Truman Capote

Truman Capote (sünninimi Truman Streckfus Persons; 30. september 1924 New Orleans – 25. august 1984 Los Angeles) oli Ameerika Ühendriikide kirjanik.
Truman Capote'i tuntuim teos on "Hommikueine Tiffany juures" ("Breakfast at Tiffany's"), mis ilmus 1958. aastal. 
1961. aastal linastus romaani põhjal film "Hommikueine Tiffany juures" legendaarse Audrey Hepburniga peaosas.
Eesti keelde on romaani tõlkinud Udo Uibo 1984. aastal, 2002. aastal ilmus kordustrükk. Eesti keelde on tõlgitud ka Capote'i teine menuk "Külmavereliselt". See ilmus Enn Soosaare tõlkes 1968. aastal, kordustrükk 1994. aastal.
Muud.
Truman Capote ja tema teine tähtteos "Külmavereliselt" on andnud ainest Gerald Clarke'i kirjutatud biograafiale "Capote", mille põhjal on valminud film "Capote". Filmi nimiosatäitja Philip Seymour Hoffman võitis parima meesnäitleja Kuldgloobuse ja Oscari.
Linda B. Buck

Linda Diane Brown Buck (sündinud 29. jaanuaril 1947 Seattle'is Washingtoni osariigis) on USA bioloog, kes on tuntud eeskätt oma töödega haistmismeele valdkonnas. Koos Richard Axeliga pälvis ta 2004. aastal Nobeli füsioloogia- või meditsiiniauhinna lõhnatajuga seotud inimgeenide rühma avastamise eest.
Aastal 1975 lõpetas ta Washingtoni ülikooli bakalaureuseõpingud psühholoogias ja mikrobioloogias. Seejärel sai 1980. aastal Dallases University of Texas Southwestern Medical Centeris doktorikraadi immunoloogias.
Jody Williams

Jody Williams (sündinud 9. oktoobril 1950 Putneys Vermonti osariigis) on USA õpetaja ja inimõiguslane, kes 1997. aastal koos Rahvusvahelise Jalaväemiinide Keelustamise Liikumisega, mille juht ta oli, pälvis Nobeli rahuauhinna.
Jody õppis inglise keele kui võõrkeele õpetajaks ja sai 1972. aastal Vermonti ülikoolis bakalaureusekraadi. Hiljem õppis ta sealsamas hispaania keele kui võõrkeele õpetajaks ja sai 1974. aastal magistrikraadi. 1984. aastal lõpetas ta Johns Hopkinsi ülikooli teise magistrikraadiga (rahvusvaheliste suhete alal).